ddrg/super_eurlex huggingface dataset:
KOMMISSIONENS FORORDNING (EF) Nr. 2367/95 af 9. oktober 1995 om ændring af forordning (EF) nr. 1440/95 om åbning af EF-toldkontingenter for andet halvår af 1995 for får, geder, fårekød og gedekød henhørende under KN-kode ex 0104 10, ex 0104 20 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 12, stk. 4,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (3), særlig artikel 3, og

ud fra følgende betragtninger:

Fællesskabet har indgået aftaler med Australien og New Zealand om tilpasning af de mængder, der er fastsat i aftalerne med disse lande om frivillig eksportbegrænsning (4); ved disse aftaler blev den mængde kød, der kunne importeres fra Australien og New Zealand i de første seks måneder af 1995, forhøjet med henholdsvis 325 tons og 850 tons under hensyntagen til udvidelsen af Fællesskabet;

i overensstemmelse med den landbrugsaftale, der er indgået i forbindelse med de multilaterale handelsforhandlinger i Uruguay-rundens regi (5), har Fællesskabet med virkning fra den 1. juli 1995 erstattet aftalerne om frivillig eksportbegrænsning med toldkontingenter; kontingenterne for andet halvår 1995 blev åbnet ved Kommissionens forordning (EF) nr. 1440/95 (6), ændret ved forordning (EF) nr. 2252/95 (7); af hensyn til overholdelsen af de forpligtelser, som Fællesskabet har indgået over for Australien og New Zealand, er det nødvendigt at forhøje de mængder, der kan importeres i andet halvår 1995 inden for rammerne af de toldkontingenter, der blev åbnet for disse lande ved forordning (EF) nr. 1440/95; bilag I til denne forordning skal derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -

UDSTEDT FØLGENDE FORORDNING:

Artikel 1

I forordning (EF) nr. 1440/95 foretages følgende ændringer:

1) I bilag I erstattes tallet vedrørende Australien med »17 825«.

2) I bilag I erstattes tallet vedrørende New Zealand med »216 150«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.

(3) EFT nr. L 349 af 31. 12. 1994, s. 105.

(4) EFT nr. L 191 af 12. 8. 1995, s. 29.

(5) EFT nr. L 336 af 23. 12. 1994, s. 22.

(6) EFT nr. L 143 af 26. 6. 1995, s. 17.

(7) EFT nr. L 230 af 27. 9. 1995, s. 12.
KOMMISSIONENS FORORDNING (EF) Nr. 2361/95 af 9. oktober 1995 om ændring af forordning (EØF) nr. 2048/90 om gennemførelsesbestemmelser til støtteordningen til fordel for mindre bomuldsproducenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1152/90 af 27. april 1990 om en støtteordning til fordel for mindre bomuldsproducenter (1), ændret ved forordning (EØF) nr. 2054/92 (2), særlig artikel 7, stk. 1, og

ud fra følgende betragtninger:

Efter artikel 10 i Kommissionens forordning (EØF) nr. 2048/90 (3), senest ændret ved forordning (EF) nr. 1908/94 (4), udbetaler medlemsstaterne støtten til de mindre bomuldsproducenter senest den 31. oktober efter produktionsårets slutning; som følge af de opståede vanskeligheder, er det ikke muligt at udbetale støtten for produktionsåret 1994/95 inden for den fastsatte frist; den frist for nævnte produktionsår, der er fastsat i artikel 10 i forordning (EØF) nr. 2048/90, bør derfor undtagelsesvis forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

Artikel 10, andet afsnit i forordning (EØF) nr. 2048/90 affattes således:

»For produktionsåret 1994/95 kan medlemsstaterne udbetale støtten senest den 30. november 1995.«

Artikel 2

Denne forordning træder i kraft på syvendedagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 116 af 9. 5. 1990, s. 1.

(2) EFT nr. L 215 af 30. 7. 1992, s. 13.

(3) EFT nr. L 187 af 19. 7. 1990, s. 29.

(4) EFT nr. L 194 af 29. 7. 1994, s. 34.
KOMMISSIONENS FORORDNING (EF) Nr. 2350/95 af 6. oktober 1995 om fravigelse af forordning (EØF) nr. 1442/93 om gennemførelsesbestemmelser for EF's importordning for bananer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ved Kommissionens forordning (EØF) nr. 1442/93 (3), senest ændret ved forordning (EF) nr. 1164/95 (4), blev der fastsat gennemførelsesbestemmelser for EF's importordning for bananer, navnlig for så vidt angår fastlæggelsen af de forskellige kategorier af erhvervsdrivende og betingelserne for udstedelse af importlicenser;

forordning (EØF) nr. 1442/93 indeholder en række betingelser for at blive godkendt som erhvervsdrivende i kategori C, navnlig forpligtelsen til, såfremt der indgives en ny ansøgning om tildeling af en mængde, at have brugt mindst 50 % af den mængde, der er tildelt for det år, hvori denne nye ansøgning indgives; i det første år af bestemmelsens anvendelsesperiode bør fristen for forelæggelse af bevis for, at denne bestemmelse overholdes, forlænges med en måned, og den frist, der er fastsat for visse meddelelser, bør ligeledes forlænges;

under hensyntagen til de frister, der er fastsat i forordning (EØF) nr. 1442/93, skal bestemmelserne i nærværende forordning træde i kraft øjeblikkeligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Uanset artikel 4, stk. 4, i forordning (EØF) nr. 1442/93 skal ansøgninger om årlig tildeling for 1996 for erhvervsdrivende i kategori C indgives senest den 31. oktober 1995. De kompetente myndigheder giver senest den 10. november 1995 Kommissionen meddelelse om den samlede mængde, hvorom der er ansøgt. De giver senest den 27. november 1995 de erhvervsdrivende meddelelse om, hvor stor en mængde de har fået tildelt.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 117 af 24. 5. 1995, s. 14.
KOMMISSIONENS FORORDNING (EF) Nr. 2349/95 af 6. oktober 1995 om ændring af forordning (EF) nr. 1488/95 for så vidt angår fremlæggelse af licenser uden forudfastsættelse af restitutionen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

Bestemmelserne i artikel 22 i Kommissionens forordning (EØF) nr. 3719/88 (3), senest ændret ved forordning (EF) nr. 2137/95 (4), skal ikke anvendes på de i artikel 5 i Kommissionens forordning (EF) nr. 1488/95 (5) omhandlede licenser uden forudfastsættelse af restitutionen og bør derfor fraviges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 5 i forordning (EF) nr. 1488/95 indsættes som stk. 6:

»6. Artikel 22 i forordning (EØF) nr. 3719/88 finder ikke anvendelse på de i nærværende artikel omhandlede licenser.

Disse licenser fremlægges direkte for det organ, der udbetaler eksportrestitutionerne. Dette organ afskriver på licensen og påtegner den.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 331 af 2. 12. 1988, s. 1.

(4) EFT nr. L 214 af 8. 9. 1995, s. 21.

(5) EFT nr. L 145 af 29. 6. 1995, s. 68.
KOMMISSIONENS FORORDNING (EF) Nr. 2351/95 af 6. oktober 1995 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2), særlig artikel 9, 13 og 25, og

ud fra følgende betragtninger:

Kommissionens forordning (EF) nr. 1445/95 (3) indeholder gennemførelsesbestemmelserne for ordningen med import- og eksportlicenser for oksekød;

efter ikrafttrædelsen af forordning (EF) nr. 1445/95 har det vist sig hensigtsmæssigt at afkorte gyldighedsperioden for eksportlicenserne og at forhøje sikkerhedsstillelsen for samtlige produkter i oksekødssektoren for ikke at modvirke en hensigtsmæssig forvaltning af markedet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 1445/95 foretages følgende ændringer:

1) Artikel 9 affattes således:

»Artikel 9

Sikkerhedsstillelsen for eksportlicenser er på:

a) 65 ECU pr. dyr for levende dyr

b) 44 ECU pr. 100 kilo for produkter henhørende under kode 0201 30 00 100 i nomenklaturen over eksportrestitutioner for landbrugsprodukter

c) 24 ECU pr. 100 kilo netto for andre produkter.«

2) I artikel 8, stk. 1, ændres ordet »femte« til ordet »fjerde«.

Artikel 2

Denne forordning træder i kraft den 7. oktober 1995.

Den anvendes på eksportlicenser med forudfastsættelse af restitutionen, hvorom der ansøges fra den 9. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 143 af 27. 6. 1995, s. 35.
KOMMISSIONENS FORORDNING (EF) Nr. 2399/95 af 12. oktober 1995 om ændring af de vejledende lofter i forordning (EØF) nr. 1112/93 i forbindelse med den supplerende mekanisme for samhandelen med Spanien inden for oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 83 og artikel 85, stk. 3, og

ud fra følgende betragtninger:

Ved Kommissionens forordning (EØF) nr. 1112/93 (1), senest ændret ved forordning (EF) nr. 3083/94 (2), blev de vejledende lofter for henholdsvis den femte og sjette tomånedersperiode i 1995 for indførsel af levende dyr fra Fællesskabet i dets sammensætning pr. 31. december 1985 fastsat;

for så vidt angår levende dyr, suspenderede Kommissionen ved forordning (EF) nr. 2275/95 (3) udstedelsen af SMS-licenser midlertidigt som en beskyttelsesforanstaltning; som endelig foranstaltning i henhold til tiltrædelsesaktens artikel 85, stk. 3, er det på baggrund af den forventede udvikling på det spanske marked berettiget at hæve det vejledende loft for den femte og sjette tomånedersperiode i 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Bilag I til forordning (EØF) nr. 1112/93 affattes som anført i bilaget til nærværende forordning.

2. Ansøgningerne om SMS-licens kan på ny indgives fra datoen for nærværende forordnings ikrafttrædelse.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 113 af 7. 5. 1993, s. 10.

(2) EFT nr. L 325 af 17. 12. 1994, s. 42.

(3) EFT nr. L 232 af 29. 9. 1995, s. 1.

BILAG

»BILAG I

>TABELPOSITION>
KOMMISSIONENS FORORDNING (EF) Nr. 2385/95 af 11. oktober 1995 om fastsættelse for perioden 1995/96 af de koefficienter, der gælder for korn, som eksporteres i form af Irish Whiskey

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Irlands oplysninger, for så vidt angår perioden fra 1. januar til 31. december 1994, var den gennemsnitlige lagringsperiode seks år for Irish Whiskey; koefficienterne for perioden fra 1. juli 1995 til 30. juni 1996 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i fororodning (EØF) nr. 2825/93 tages hensyn hertil ved beregningen af koefficienten for perioden 1995/96;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1995 til 30. juni 1996 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Irland til fremstilling af Irish Whiskey, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 2383/95 af 11. oktober 1995 om fastsættelse for perioden 1995/96 af de koefficienter, der gælder for korn, som eksporteres i form af spansk whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Spaniens oplysninger, for så vidt angår perioden fra 1. januar til 31. december 1994, var den gennemsnitlige lagringsperiode fire år for spansk whisky; koefficienterne for perioden fra 1. juli 1995 til 30. juni 1996 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1995/96;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1995 til 30. juni 1996 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Spanien til fremstilling af spansk whisky, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 2388/95 af 11. oktober 1995 om ophævelse af forordning (EF) nr. 1179/95 og (EF) nr. 1180/95 om løbende licitationer med henblik på eksport af korn, som er i det østrigske interventionsorgans besiddelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 5, og

ud fra følgende betragtninger:

Ved Kommissionens forordning (EØF) nr. 2131/93 (3), ændret ved forordning (EF) nr. 120/94 (4), er der fastsat procedurer og betingelser for salg af korn fra interventionsorganerne;

af økonomiske grunde vil det være rigtigst at ophæve de i Kommissionens forordning (EF) nr. 1179/95 (5) og (EF) nr. 1180/95 (6) omhandlede licitationer;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Forordning (EF) nr. 1179/95 og (EF) nr. 1180/95 ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 179 af 29. 7. 1995, s. 1.

(3) EFT nr. L 191 af 31. 7. 1993, s. 76.

(4) EFT nr. L 21 af 26. 1. 1994, s. 1.

(5) EFT nr. L 118 af 25. 5. 1995, s. 30.

(6) EFT nr. L 118 af 25. 5. 1995, s. 35.
KOMMISSIONENS FORORDNING (EF) Nr. 2391/95 af 11. oktober 1995 om ændring af forordning (EF) nr. 1098/94 om fastsættelse af de regionale basisarealer, der anvendes i forbindelse med støtteordningen for producenter af visse markafgrøder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved Kommissionens forordning (EF) nr. 1664/95 (2), særlig artikel 12, og

ud fra følgende betragtninger:

Ved Kommissionens forordning (EF) nr. 1098/94 (3), senest ændret ved forordning (EF) nr. 2416/94 (4), er de regionale basisarealer, der anvendes i forbindelse med støtteordningen for producenter af visse markafgrøder, fastsat; i Tyskland er grænserne mellem delstaterne Berlin og Brandenburg blevet ændret; basisarealet i de pågældende delstater bør derfor tilpasses;

efter anmodning fra Frankrig bør der fastsættes nye basisarealer i overensstemmelse med den franske regionaliseringsplan, uden at der derved sker nogen ændring af det relevante samlede basisareal;

som følge af Østrigs, Finlands og Sveriges tiltrædelse og den omgående iværksættelse af støtteordningen for markafgrøder i disse nye medlemsstater bør der fastsættes basisarealer efter kriterierne i forordning (EØF) nr. 1765/92;

forordning (EF) nr. 1098/94 bør derfor ændres;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

I bilaget til forordning (EF) nr. 1098/94:

1) affattes oplysningerne om regionerne i afsnittet »Tyskland« som anført i bilag I til nærværende forordning

2) affattes oplysningerne i afsnittet »Frankrig« som anført i bilag II til nærværende forordning

3) indsættes oplysningerne i bilag III til nærværende forordning efter afsnittet »Nederlandene«, og

4) indsættes oplysningerne i bilag IV til nærværende forordning efter afsnittet »Portugal«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 158 af 8. 7. 1995, s. 13.

(3) EFT nr. L 121 af 12. 5. 1994, s. 12.

(4) EFT nr. L 258 af 6. 10. 1994, s. 11.

BILAG I

>TABELPOSITION>

BILAG II

>TABELPOSITION>

BILAG III

>TABELPOSITION>

BILAG IV

>TABELPOSITION>